Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 10 เม.ย.66
Daily Focus-บล.ฟินันเซีย ไซรัส ประจำวันที่ 10 เม.ย.66
10 เม.ย. 2566

บล.ฟินันเซีย ไซรัส แนวโน้มตลาดวันนี้ (10 เม.ย.66) คาด SET แกว่ง Sideways ในกรอบ 1,570-1,585 จุด โดยยังคาดมูลค่าการซื้อจะยังไม่หนาแน่น เนื่องจากตลาดหุ้นไทยรวมถึงหลายประเทศในสัปดาห์นี้ยังอยู่ในช่วงคาบเกี่ยววันหยุด ส่วนตัวเลขการจ้างงานสหรัฐฯออกมาชะลอตัวลงใกล้เคียง แต่ค่าจ้างแรงงานยังขยับขึ้นและยังไม่มีแนวโน้มกดให้เงินเฟ้อลงสู่กรอบเป้าหมาย 2% ในเร็วๆ นี้ ทำให้ตลาดยังคาดการประชุม FED เดือน พ.ค. จะมีการขยับขึ้นดอกเบี้ยอีก 0.25% สู่ระดับ 5-5.25% ด้วยความน่าจะเป็นราว 60-70% และคาดว่าจะเป็นจุดสูงสุดของรอบ เม็ดเงินไหลออกจากพันธบัตรและทองคำเล็กน้อย ทำให้ Bond Yield ขยับขึ้นและราคาทองคำอ่อนตัว
อย่างไรก็ตามปัจจัยที่ต้องติดตามสัปดาห์นี้คือตัวเลขเงินเฟ้อ CPI เดือน มี.ค. ของสหรัฐฯคืนวันที่ 12 เม.ย. หากออกมาต่ำกว่าคาดจะทำให้บรรยากาศการลงทุนผ่อนคลายมากขึ้น ส่วนโฟกัสหลักในประเทศยังคงเป็นการหาเสียงเลือกตั้งที่จะคึกคักในเดือน เม.ย.-พ.ค. ซึ่งจะช่วยกระตุ้นการใช้จ่ายในระยะสั้น กลุ่มโรงพยาบาลเป็น Defensive Play ที่น่าสนใจและมี Catalyst หากสปส.ปรับเพิ่มค่าหัวในเดือนนี้ ด้านกลยุทธ์หากดัชนีพักตัวลงหาระดับ 1,550 จุดหรือต่ำกว่ายังเป็นจังหวะทยอยสะสมหุ้นพื้นฐาน เรายังคงเน้นหุ้น Domestic/Reopening Play ระยะสั้นเน้นเลือกเก็งกำไรหุ้นที่มีปัจจัยบวกเฉพาะตัว
กลยุทธ์ : ทยอยสะสมหุ้นเพิ่มในช่วงปรับฐาน ยังเน้นหุ้น Domestic/Reopening Play
หุ้นเด่นเดือน เม.ย. : AOT, BA, BGRIM, CPN, MAKRO